cyanic-selkie/wikianc huggingface dataset:
ক্লোরোপ্লাস্ট
ক্লোরোপ্লাস্ট মূলত থাকে গাছের পাতায়, কচি কান্ডের ত্বকে, ফুলের বৃতিতে এবং কচি ফলের ত্বকে। সাধারণত যে সমস্ত কোষকলাতে সালোকসংশ্লেষণ হয়, সেই সব কলার কোষে প্রচুর পরিমাণে ক্লোরোপ্লাস্ট উপস্থিত থাকে। এছাড়াও বীজের মধ্যে ভ্রূণে আর বড় গাছের প্যারেনকাইমা কলার কোষে ক্লোরোপ্লাস্ট পাওয়া যায়। সাধারণত একটি উদ্ভিদ কোষে গড়ে ১০-৪০টি ক্লোরোপ্লাস্ট থাকে।
নামকরণ
ক্লোরোপ্লাস্ট শব্দটি এসেছে গ্রিক শব্দ "ক্লোরোস" এবং "প্লাস্টেস" থেকে। ক্লোরোস (χλωρός) অর্থ সবুজ এবং প্লাস্টেস (πλάστης) অর্থ যা গঠিত হয়। ১৮৮৩ সালে Andreas Schimper এর নামকরণ করেন।
হেডিংলি ক্রিকেট গ্রাউন্ড
হেডিংলি ক্রিকেট গ্রাউন্ড (Headingley Cricket Ground) ইংল্যান্ডের লিডসে অবস্থিত হেডিংলি স্টেডিয়াম কমপ্লেক্সের ক্রিকেট মাঠ। সচরাচর, সংক্ষেপে এ স্টেডিয়ামকে হেডিংলি নামে ডাকা হয়। সম্প্রচারস্বত্ত্বের কারণে এটি এমারেল্ড হেডিংলি ক্রিকেট গ্রাউন্ড নামে পরিচিতি পাচ্ছে। প্রধান স্ট্যান্ডের সাথে হেডিংলি রাগবি স্টেডিয়াম সংযুক্ত রয়েছে। ১৮৯৯ সাল থেকে টেস্ট ক্রিকেট অনুষ্ঠিত হচ্ছে ও এর দর্শক ধারণ ক্ষমতা ১৮,৩৫০জন।
কাউন্টি ক্রিকেট
১৯০২ সালে ইয়র্কশায়ার দল সফরকারী অস্ট্রেলিয়া একাদশকে পাঁচ উইকেটে পরাভূত করেছিল। দ্বিতীয় ইনিংসে জর্জ হার্বার্ট হার্স্ট ও স্ট্যানলি জ্যাকসন - উভয়ে পাঁচটি করে উইকেট নিয়ে সফরকারীরা দ্বিতীয় ইনিংসে মাত্র ২৩ রানে গুটিয়ে যায়।
১৯৩২ সালে ইয়র্কশায়ারের সদস্যরূপে হেডলি ভেরিটি প্রতিপক্ষীয় নটিংহ্যামশায়ারের বিপক্ষে ১০/১০ পেয়েছিলেন। এটিই অদ্যাবধি প্রথম-শ্রেণীর ক্রিকেটে সেরা বোলিং পরিসংখ্যানরূপে বিবেচিত হয়ে আসেছ। এছাড়াও, ১৯৩১ সালে এ মাঠে ওয়ারউইকশায়ারের বিপক্ষে সবগুলো উইকেট লাভের নজির রয়েছে তার।
১৭ আগস্ট, ২০১৭ তারিখে ইয়র্কশায়ার ভাইকিংস ইংরেজ ঘরোয়া ক্রিকেটে দলীয় সর্বোচ্চ ২৬০/৪ তুলে। ঐ খেলায় অ্যাডাম লিথ ইংরেজ টি২০ ঘরোয়া ক্রিকেটের ব্যক্তিগত সর্বোচ্চ ১৬১ রান করেছিলেন।
টেস্ট ক্রিকেট
১৯৩০ সালের অ্যাশেজ সিরিজে অস্ট্রেলীয় তারকা খেলোয়াড় ডোনাল্ড ব্র্যাডম্যান প্রথম দিনেই ৩০৯ রান সংগ্রহ করে ৩৩৪ রানের ইনিংস খেলেন। এরপর ১৯৩৪ সালে অস্ট্রেলীয়রা হেডিংলিতে পরবর্তী টেস্টে খেলতে আসলে তিনি ৩০৪ রান তুলেছিলেন।
১৯৪৮ সালের অ্যাশেজ সিরিজের শেষ দিনে অস্ট্রেলীয়রা ৪০৪/৩ তুলে ইংল্যান্ডকে পরাভূত করেছিল। আর্থার মরিস ১৮২ ও ডন ব্র্যাডম্যান ১৭৩ রানে অপরাজিত ছিলেন।
১৯৭৫ সালের অ্যাশেজ সিরিজের তৃতীয় টেস্ট চলাকালে ১৯ আগস্ট মঙ্গলবার প্রধান মাঠ কর্মকর্তা জর্জ কথ্রে পিচে গর্তসহ উইকেটের এক প্রান্তে তৈলাক্ত পদার্থ পড়ে থাকতে দেখতে পান। পরে জানা যায় যে, জর্জ ডেভিসের মুক্তির দাবীতে আন্দোলনকারীরা পিচে গর্ত করে ও তেল ঢেলে দেয়। ফলে, খেলাটি পরিত্যক্ত ঘোষিত হয় ও ড্রয়ে পরিণত হয়। ঐ খেলায় ইংল্যান্ডের জয়ের সমূহ সম্ভাবনা ছিল ও সিরিজে ফিরে আসতে পারতো।
১৯৭৭ সালের অ্যাশেজ টেস্টে জিওফ বয়কট তার নিজস্ব শততম প্রথম-শ্রেণীর শতক হাঁকান। চারদিন পর ঐ খেলায় ইংল্যান্ড দল জয় পায়। পাশাপাশি সিরিজ জয় করে অ্যাশেজ করায়ত্ত্ব করে।
১৯৮১ সালের অ্যাশেজ সিরিজের তৃতীয় টেস্টে ইংল্যান্ড দল ফলো-অনের কবলে পড়ে। তবে, ইয়ান বোথামের অপরাজিত ১৪৯ রান ও পরবর্তীতে বব উইলিস ৮/৪৩ পেলে ইংল্যান্ড দল নাটকীয়ভাবে ১৮ রানে জয় পায়। অস্ট্রেলিয়া দলের দুই সদস্য ৫০০-১ ব্যবধানে বাজী ধরেছিলেন। টেস্ট ক্রিকেটের ইতিহাসে দ্বিতীয়বারের মতো ফলো-অনে থাকার পরও জয়ের ঘটনা এটি। ২০০১ সালের পূর্ব-পর্যন্ত এ ঘটনা আর ঘটেনি।
১৯৯১ সালে গ্রাহাম গুচের অপরাজিত ১৫৪ রানের কল্যাণে ইংল্যান্ড দল ওয়েস্ট ইন্ডিজের বিপক্ষে জয় পায়। ইংল্যান্ডের দ্বিতীয় ইনিংসে সংগৃহীত ২৫২ রানের মধ্যে শুরু থেকে শেষ পর্যন্ত অপরাজিত ছিলেন তিনি। এ পর্যায়ে ম্যালকম মার্শাল, কার্টলি অ্যামব্রোস ও কোর্টনি ওয়ালসের বোলিং আক্রমণ সামাল দিয়েছিলেন গ্রাহাম গুচ।
২০০০ সালে ইংল্যান্ড দল ওয়েস্ট ইন্ডিজকে মাত্র ৬১ রানে গুটিয়ে দিলে মাত্র দুইদিনেই ইনিংস ব্যবধানে জয়লাভ করে। তন্মধ্যে, এক ওভারেই অ্যান্ড্রু ক্যাডিক চার উইকেট পেয়েছিলেন। সাত বছর পর ২০০৭ সালে আবারও তারা জয় পায়। রায়ান সাইডবটম দুই ইনিংসে ৮৬ রান খরচায় ৮ উইকেট নিলে ওয়েস্ট ইন্ডিজ দল তাদের টেস্টের ইতিহাসের সর্বাপেক্ষা বাজে ফলাফল হিসেবে ইনিংস ও ২৮৩ রানে পরাজিত হয়।
আগস্ট, ২০০১ সালে ইংল্যান্ড দল সফলভাবে অস্ট্রেলিয়ার ৩১৫ রানের জয়ের লক্ষ্যমাত্রায় পৌঁছে। ঐ টেস্টে মার্ক বুচারের অপরাজিত ১৭৩ রানের কল্যাণে স্বাগতিক দল ছয় উইকেটে বিজয়ী হয়। তবে, আগস্ট, ২০০৯ সালে অ্যাশেজ সিরিজের চতুর্থ টেস্টে অস্ট্রেলীয়রা আড়াইদিনেই ইংল্যান্ড দলকে ইনিংস ও ৮০ রানে পরাভূত করে। কোন স্পিন বোলার ছাড়াই অস্ট্রেলিয়া দল বিশ উইকেট পেয়েছিল। ইংল্যান্ডের মাঝারিসারির ব্যাটসম্যান রবি বোপারা, ইয়ান বেল ও পল কলিংউড দুই ইনিংস মিলিয়ে মাত্র ১৬ রান তুলেছিলেন।
২০১৭ সালে ওয়েস্ট ইন্ডিয়ান শাই হোপ ইংল্যান্ডের বিপক্ষে একই টেস্টে দুইটি শতরানের ইনিংস খেলেন। এরফলে প্রথম-শ্রেণীর ক্রিকেটে প্রথম ব্যাটসম্যান হিসেবে হেডিংলিতে উভয় ইনিংসে সেঞ্চুরি করার গৌরবগাঁথা রচনা করেন তিনি।
পরিসংখ্যান
২২ জুলাই, ১৯৯৩ তারিখে সফরকারী অস্ট্রেলিয়া দল এ মাঠে ৬৫৩/৪ তুলে সর্বোচ্চ সংগ্রহ গড়ে। শীর্ষস্থানীয় রান সংগ্রাহকের মধ্যে ডন ব্র্যাডম্যান ৯৬৩, জিওফ বয়কট ৮৯৭ ও জন এডরিচ স্টুয়ার্ট ৮৪৯ রান তুলেন। শীর্ষস্থানীয় উইকেট সংগ্রাহকের মধ্যে ফ্রেড ট্রুম্যান ৪৪, বব উইলিস ৪০ ও স্টুয়ার্ট ব্রড ৩৪ উইকেট পেয়েছেন।
একদিনের আন্তর্জাতিকে ২৪ মে, ২০১৭ তারিখে ইংরেজ দল দক্ষিণ আফ্রিকার বিপক্ষে ৩৩৯/৬ তুলে। শীর্ষস্থানীয় রান সংগ্রাহকের মধ্যে মার্কাস ট্রেসকোথিক ৪০৮, অ্যান্ড্রু স্ট্রস ৩৩৫ ও ইয়ন মর্গ্যান ২৯২ রান তুলেছিলেন। শীর্ষস্থানীয় উইকেট সংগ্রহকারীর মধ্যে ক্রিস ওল্ড ১২, ইয়ান বোথাম ১১ ও অ্যান্ড্রু ফ্লিনটফ ৯ উইকেট পেয়েছেন।
ক্রিকেট বিশ্বকাপ
১৯৯৯ সালের ক্রিকেট বিশ্বকাপের সুপার সিক্স পর্বে বাঁচা-মরার লড়াইয়ে পরবর্তীতে শিরোপাধারী অস্ট্রেলিয়া দল ৪৮/৩ থাকার পর ২৭১/৭ সংগ্রহ করতে সক্ষম হয়। স্টিভ ওয়াহর বল দক্ষিণ আফ্রিকান হার্শেল গিবস ফেলে দিলে তিনি অপরাজিত ১২০ রান করেছিলেন।
অন্যান্য
১৮ সেপ্টেম্বর, ২০১৫ তারিখে হেডিংলি ক্রিকেট গ্রাউন্ডে প্রথমবারের মতো সঙ্গীতানুষ্ঠানের আয়োজন করা হয়েছিল। ঐ অনুষ্ঠানে স্কা ও ম্যাডনেস ব্যান্ড ৭,৫০০ দর্শকের সামনে অনুষ্ঠান করে।
সিড কার্নো
সিডনি হ্যারি সিড কার্নো (Syd Curnow; জন্ম: ১৬ ডিসেম্বর, ১৯০৭ - মৃত্যু: ২৮ জুলাই, ১৯৮৬) ট্রান্সভাল উপনিবেশের বেনোনি এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৩০ থেকে ১৯৩২ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে গটেং দলের প্রতিনিধিত্ব করেন সিড কার্নো। দলে তিনি মূলতঃ ডানহাতি ব্যাটসম্যান হিসেবে খেলতেন।
প্রথম-শ্রেণীর ক্রিকেট
১৯৭০-এর দশকের শুরুতে অস্ট্রেলিয়ায় অভিবাসিত হন। তার পিতা ডব্লিউ. এস. কার্নো দক্ষিণ আফ্রিকান খনি প্রকৌশলী ও মাতা মিস ফ্রান্সিস ম্যাকঅলিফ তাসমানিয়ার লঞ্চেস্টনের অধিবাসী ছিলেন। সিড কার্নো ডানহাতি উদ্বোধনী ব্যাটসম্যান হিসেবে খেলতেন। ১৯২৮-২৯ মৌসুম থেকে ১৯৪৫-৪৬ মৌসুম পর্যন্ত সিড কার্নো’র প্রথম-শ্রেণীর খেলোয়াড়ী জীবন চলমান ছিল। সবগুলো প্রথম-শ্রেণীর খেলায় অংশ নিয়ে ৪২.০৮ গড়ে ৩,৪০৯ রান তুলেছেন।
১৯২৮-২৯ মৌসুমে ট্রান্সভাল দলের সদস্যরূপে প্রথম-শ্রেণীর ক্রিকেটে অভিষেক ঘটে তার। এরফলে ইংল্যান্ড গমনের পথ সুগম হয় তার। প্রথম ইনিংসে কোন রান তুলতে না পারলেও দ্বিতীয়টিতে ৯২ রান করেন। রক্ষণাত্মক খেলায় দক্ষতা প্রদর্শন করেন। ১৯২৯-৩০ মৌসুমের প্রথম ও নিজস্ব তৃতীয় প্রথম-শ্রেণীর খেলায় নাটাল দলের বিপক্ষে ৯৯ রানের মনোমুগ্ধকর ইনিংস উপহার দেন। পরের খেলায় এ সংগ্রহকে আরও উত্তরণ ঘটান। গ্রিকুয়াল্যান্ড ওয়েস্টের বিপক্ষে ১০৮ রানের ইনিংস খেলেন। এরপর ঐ মৌসুমের তৃতীয় খেলায় অরেঞ্জ ফ্রি স্টেটের বিপক্ষে ১৬২ রান করেন। তন্মধ্যে, ফ্রি স্টেটের বিপক্ষে প্রথম উইকেটে এ. ল্যাঞ্জব্রিঙ্কের সাথে ২০৪ রান তুলেছিলেন। ঐ মৌসুমে দক্ষিণ আফ্রিকায় কোন টেস্ট খেলার আয়োজন করা হয়নি।
কিন্তু, পরের বছর ১৯৩০-৩১ মৌসুমে ইংল্যান্ড দল দক্ষিণ আফ্রিকা গমন করলে কার্নো খেলার সুযোগ পান। সফরকারী দলের বিপক্ষে মৌসুমের শুরুর খেলায় তিনি অপরাজিত ৮৩ রান সংগ্রহ করেন।
আন্তর্জাতিক ক্রিকেট
সমগ্র খেলোয়াড়ী জীবনে সাতটিমাত্র টেস্টে অংশগ্রহণ করেছেন সিড কার্নো। একটি বাদে সবকটি ইনিংসেই ব্যাটিং উদ্বোধনে নামেন। তবে, সর্বমোট ১৬৮ রান তুলতে পেরেছিলেন। এ সংগ্রহের মাধ্যমে নিজের নামের প্রতি সুবিচার করতে পারেননি তিনি। ২৪ ডিসেম্বর, ১৯৩০ তারিখে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১২ ফেব্রুয়ারি, ১৯৩২ তারিখে মেলবোর্নে স্বাগতিক অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।
১৯৩০-৩১ মৌসুমে পার্সি চ্যাপম্যানের নেতৃত্বাধীন ইংরেজ দল দক্ষিণ আফ্রিকা গমন করে। জোহেন্সবার্গের ওল্ড ওয়ান্ডেরার্সে সিরিজের প্রথম টেস্ট খেলার জন্যে মনোনীত হন। স্বাগতিক দল ২৮ রানে জয় পায় ও ১৯০৯-১০ মৌসুমে ইংল্যান্ডের বিপক্ষে সিরিজ জয়ের পর এটিই দক্ষিণ আফ্রিকার প্রথম জয় ছিল। নিউল্যান্ডসে ১৩ ও ৮ রান তুললে দলের বাইরে অবস্থান করতে হয় তাকে। এরপর সিরিজের শেষ দুই টেস্টে তাকে দলে রাখা হয়।
অস্ট্রেলিয়া গমন
অন্য চারটি টেস্ট ১৯৩১-৩২ মৌসুমে স্বাগতিক অস্ট্রেলিয়ার বিপক্ষে খেলেন। মেলবোর্নে সিরিজের তৃতীয় টেস্টে ব্যক্তিগত সর্বোচ্চ ৪৭ রান করেন।
দ্বিতীয় টেস্টে তাকে খেলানো হয়নি। তবে, ভিক্টোরিয়া কান্ট্রি একাদশের বিপক্ষে প্রথম-শ্রেণীবিহীন খেলায় ১৫৮ রান তুললে পুনরায় দলে ফিরিয়ে আনা হয়। প্রতিপক্ষীয় বোলিং আক্রমণে নিশ্চিতভাবেই দলের শীর্ষসারির ব্যাটসম্যানেরা ব্যর্থ হয়েছিলেন। ফলশ্রুতিতে, সিরিজের তৃতীয় টেস্টসহ শেষ টেস্টে তাকে খেলানো হয়। এ পর্যায়ে তিনি কিছু রান তুলতে পেরেছিলেন। প্রথম ইনিংসে ৪৭ ও দ্বিতীয়টিতে ৯ রান করেন। তন্মধ্যে, ৪৭ রানই তার সেরা টেস্ট রান হিসেবে চিত্রিত হয়ে যায়। তবে, এ সফলতা চতুর্থ টেস্টে নিয়ে আসতে ব্যর্থ হন। ২০ ও ৩ রান করেন তিনি।
এরপর দক্ষিণ আফ্রিকা দল নিউজিল্যান্ড গমন করে। দুই টেস্টের সিরিজে অংশ নিলেও সিড কার্নোকে কোন খেলায় অংশগ্রহণ করতে দেয়া হয়নি।
অবসর
অস্ট্রেলিয়া ও নিউজিল্যান্ড গমন শেষে সিড কার্নো খণ্ডকালীন ঘরোয়া ক্রিকেটে অংশ নিতেন। কেবলমাত্র, বড়দিনের সময়ে প্রত্যেক মৌসুমে খেলতেন। ১৯৩২-৩৩ মৌসুমে দক্ষিণ আফ্রিকান ঘরোয়া ক্রিকেটে প্রত্যাবর্তন করে ব্যক্তিগত সেরা মৌসুম অতিবাহিত করেন। এ মৌসুমে নিজের প্রতিভার স্ফূরণ ঘটান। চার খেলায় ৯১.৫৭ গড়ে তিন সেঞ্চুরি সহযোগে ৬৪১ রান তুলেন। মৌসুমের প্রথম খেলায় ট্রান্সভালের সদস্যরূপে ওয়েস্টার্ন প্রভিন্সের বিপক্ষে ১৯২ রানের অপরাজিত ইনিংস খেলেন। প্রথম ইনিংসে ১৫৬ রানে পিছিয়ে থাকা সত্ত্বেও তার দল ছয় উইকেটের ব্যবধানে বিজয়ী হয়। নাটালের বিপক্ষে ১০৫ রান তোলার এক সপ্তাহ পর নর্থ ও সাউথের মধ্যকার প্রথম-শ্রেণীর খেলায় ২২৪ রান তুলেন। এটিই তার খেলোয়াড়ী জীবনের সংগৃহীত নয়টি সেঞ্চুরির মধ্যে সর্বোচ্চ সংগ্রহ ছিল।
তবে, ১৯৩৩-৩৪ ও ১৯৩৪-৩৫ মৌসুমে তুলনামূলকভাবে কম সফল ছিলেন। উভয় মৌসুমেই একবারও পঞ্চাশ রানের কোটা স্পর্শ করতে পারেননি। ফলশ্রুতিতে, ১৯৩৫ সালে ইংল্যান্ড গমনার্থে দক্ষিণ আফ্রিকা দলের সদস্যরূপে অন্তর্ভুক্ত করা হয়নি। দ্বিতীয় বিশ্বযুদ্ধকালীন সময়েও খেলা চালিয়ে যেতে থাকেন। ১৯৩৬ থেকে ১৯৪০ সালের মধ্যে চার মৌসুমে তিনটি সেঞ্চুরি হাঁকান। ১৯৪২-৪৩ মৌসুমের যুদ্ধকালীন সময়ে আরেকটি সেঞ্চুরি করেছিলেন তিনি। বিশ্বযুদ্ধের পর প্রথম-শ্রেণীর ক্রিকেট খেলা স্বাভাবিক গতিতে অগ্রসর হলে ট্রান্সভালের পক্ষে আরও তিনটি খেলায় অংশ নিয়েছিলেন তিনি। এ পর্যায়ে তিনি কম সফল হন ও এভাবেই তার প্রথম-শ্রেণীর ক্রিকেট জীবনের সমাপ্তি ঘটে।
১৯৪৫-৪৬ মৌসুম পর্যন্ত ট্রান্সভালের পক্ষে খেলা চালিয়ে যান। ১৯৭০-এর দশকে পশ্চিম অস্ট্রেলিয়ায় বসবাস করতে থাকেন। ২৮ জুলাই, ১৯৮৬ তারিখে ৭৮ বছর বয়সে পশ্চিম অস্ট্রেলিয়ার পার্থ এলাকায় সিড কার্নো’র দেহাবসান ঘটে।
ইশুন নেইবারহুড পার্ক
ইশুন নেবারহুড পার্ক সিঙ্গাপুরের ইশুনে অবস্থিত একটি পার্ক। ৭.৭ হেক্টর পার্কটি একটি পুরানো রাবার এস্টেটে গড়ে উঠেছে এবং পিকনিকের জন্য আদর্শ, একটি খোলা লনযুক্ত একটি টিলা রয়েছে। সুবিধাগুলির মধ্যে রয়েছে শিশুদের খেলার মাঠ এবং ফিটনেস সরঞ্জাম।
ক্রিয়জ পদার্থ
ঔষধসঞ্চরণবিজ্ঞানের আলোচনায় ক্রিয়জ পদার্থ বা গ্রাহক উদ্দীপক পদার্থ (ইংরেজি পরিভাষায় অ্যাগোনিস্ট Agonist) বলতে এমন কোনও ঔষধ (যেক্ষেত্রে ক্রিয়জ ঔষধ পরিভাষাটি ব্যবহৃত হয়) বা সংলগ্নক (লিগ্যান্ড) জাতীয় রাসায়নিক পদার্থকে বোঝায়, যার অণুটি দেহকোষের কোনও সুনির্দিষ্ট গ্রাহক প্রোটিনের সাথে আবদ্ধ হয়ে একটি সংলগ্নক-গ্রাহক সমবায় (ligand-receptor complex) সৃষ্টি ক'রে গ্রাহকটিকে উদ্দীপ্ত বা সক্রিয় করে এবং এভাবে কোষের ভেতরে একটি নিম্নমুখী ইতিবাচক জৈব প্রতিক্রিয়ার সূত্রপাত করে। ক্রিয়জ পদার্থগুলি সাধারণত দেহের অভ্যন্তরে স্বাভাবিকভাবে উৎপন্ন ক্রিয়জ বা সংলগ্নক অণুসমূহের ক্রিয়াকে (যেমন স্নায়ুসঙ্কেত প্রেরক তথা নিউরোট্রান্সমিটার, উদ্বোধক গ্রন্থিরস তথা হরমোন, ইত্যাদি স্বাভাবিক সংলগ্নকের ক্রিয়া) অনুকরণ করতে পারে এবং সম্পূর্ণ একই রকম (পূর্ণ ক্রিয়জ পদার্থ) বা কাছাকাছি (আংশিক ক্রিয়জ পদার্থ) কিছু ধারাবাহিক কোষীয় ঘটনার সূত্রপাত করতে পারে (যেমন কোষীয় সংকেতপ্রেরণ বা প্রাণরাসায়নিক প্রপাত)। ক্রিয়জ পদার্থগুলি ঔষধ নির্মাণ প্রক্রিয়ার অন্যতম উপকরণ, কেননা দেহের সুনির্দিষ্ট গ্রাহক প্রোটিনের প্রতি লক্ষ্যস্থির করে এগুলি নকশা করা যায় ও এভাবে শারীরতাত্ত্বিক প্রক্রিয়াগুলিকে উপযোজন (Modulate) করা যায়। ব্যথা নিবৃত্তি থেকে শুরু করে উদ্বোধক গ্রন্থিরস বা হরমোন প্রতিস্থাপন হয়ে মেজাজ নিয়ন্ত্রণ পর্যন্ত ক্রিয়জ ঔষধগুলির আরোগ্যমূলক প্রয়োগ বিদ্যমান। ক্রিয়জ ঔষধগুলির প্রভাব প্রায়শই এগুলির ঘনমাত্রার উপর নির্ভর করে এবং একটি প্রয়োগমাত্রা-প্রতিক্রিয়া বক্ররেখা অনুসরণ করে। সুনির্দিষ্ট গ্রাহকের দিকে লক্ষ্যস্থির করা হয় বলে অযাচিত পার্শ্ব-প্রতিক্রিয়া ন্যূনতম করা সম্ভব হয়। ক্রিয়জ ঔষধ বা পদার্থগুলির সাথে গ্রাহক প্রোটিনের আন্তঃক্রিয়া অধ্যয়ন ঔষধের ক্রিয়াপদ্ধতি অনুধাবন, চিকিৎসা কাম্যতমকরণ ও ঔষধবৈজ্ঞানিক গবেষণার উন্নয়নে গুরুত্বপূর্ণ ভূমিকা রাখে।
ক্রিয়জ পদার্থের বিপরীত দুইটি ধারণা আছে। একটি অক্রিয়জ বা গ্রাহক অবদমক পদার্থ (Antagonist) কোনও গ্রাহক উদ্দীপক পদার্থের ক্রিয়া প্রতিরোধ করে। আরে একটি বিপরীত ক্রিয়জ পদার্থ (Inverse agonist) কোনও ক্রিয়জ পদার্থ ক্রিয়ার বিপরীত একটি ক্রিয়ার সৃষ্টি করে। সামগ্রিকভাবে এগুলিকে (পূর্ণ বা আংশিক ক্রিয়জ, অক্রিয়জ ও বিপরীত ক্রিয়জ পদার্থ) একত্রে গ্রাহক উপযোজক (Receptor modulator) বা গ্রাহক সংলগ্নক (Receptor ligand) শ্রেণীর পদার্থ হিসেবে গণ্য করা হয়।
মুপ্পোছড়া ঝর্ণা
মুপ্পোছড়া ঝর্ণা রাঙ্গামাটি জেলার বিলাইছড়ি উপজেলার বাঙ্গালকাটা নামক জায়গায় অবস্থিত। মুপ্পোছড়া ঝর্ণাটিতে একটি মাত্র ঝরা থাকলেও প্রস্থের দিক থেকে এটি বাংলাদেশের অন্যতম বড় ঝর্ণা।
অবস্থান
রাঙ্গামাটির বিলাইছড়ি উপজেলাটি কাপ্তাই লেকের প্রান্তে অবস্থিত। সড়ক পথে এই উপজেলার সাথে কোন সংযোগ পথ নেই। কাপ্তাই উপজেলা হতে শুধুমাত্র নৌ-পথে এই উপজেলায় পৌছানো সম্ভব। দুর্গম পার্বত্য এলাকা হিসাবে এই উপজেলায় রয়েছে অসংখ্য ছোট বড় পাহাড়, আর রয়েছে ছোট বড় প্রচুর ঝর্ণা। বিলাইছড়ি চাকমা শব্দ থেকে উৎপত্তি। চাকমা উপজাতীয় অর্থে বিলাই এর অর্থ বিড়াল আর ছড়ি এর অর্থ পাহাড় হতে প্রাবাহিত ঝর্ণা বা ছড়া। মুপ্পোছড়া ঝর্ণাটি বিলাইছড়ির অন্যতম বৃহত্তম ঝর্ণা। এটির অবস্থান বাঙ্গালকাটা স্থানটিতে বিলাইছড়ি হতে নৌ পথে যাওয়া সম্ভব। আর বাঙ্গালকাটা হতে মুপ্পোছড়া ঝর্ণা শুধুমাত্র পায়ে হেটে যাওয়া সম্ভব।
বিশেষ নির্দেশিকা
বিলাইছড়ি উপজেলাটি পার্বত্য অঞ্চলের অংশ হওয়ায় স্থানটিতে বাংলাদেশের অন্য অঞ্চলের মানুষ প্রবেশের ক্ষেত্রে ব্যক্তিগত জাতীয় পরিচয়পত্র, কিংবা পাসপোর্টের ফটোকপি, কিংবা যে কোন পরিচয়পত্র সাথে থাকতে হয়, যা বাংলাদেশ সেনাবাহিনীর বিভিন্ন ক্যাম্পে প্রদর্শন সাপেক্ষে ওই সকল এলাকায় প্রবেশের অনুমতি দেয়া হয়।
গ্লো-বো-ম্খান-ছেন-ব্সোদ-নাম্স-ল্হুন-গ্রুব
গ্লো-বো-ম্খান-ছেন-ব্সোদ-নাম্স-ল্হুন-গ্রুব (১৪৫৬-১৫৩২) থুব-ব্স্তান-দার-র্গ্যাল-গ্লিং  বৌদ্ধবিহারের প্রধান ছিলেন।
জন্ম ও শিক্ষা
গ্লো-বো-ম্খান-ছেন-ব্সোদ-নাম্স-ল্হুন-গ্রুব মুস্তাং রাজ্যের রাজা আ-ম্গোন-ব্জাং-পোর তৃতীয় সন্তান ছিলেন। তার মাতা দ্পাল-স্ক্যোং  ছিলেন স্তাগ-রা-ক্লু-গোং  পরিবারগোষ্ঠীর মহিলা। জন্মের সময় তার নাম রাখা হয় গ্রুব-ব্ক্রা-শিস । শৈশবেই তিনি 'জাম-দ্ব্যাংস-শেস-রাব-র্গ্যা-ম্ত্শো নামক বৌদ্ধ পণ্ডিতের নিকটে আশ্রয় লাভ করেন। ১৪৬৩ খ্রিষ্টাব্দে য়োন-তান-ছোস-র্গ্যাল  নামক থুব-ব্স্তান-দার-র্গ্যাল-গ্লিং  বৌদ্ধবিহারের প্রধান তাকে উপাসকের শপথ প্রদান করেন। ১৪৬৬ খ্রিষ্টাব্দে কুন-দ্গা'-দ্বাং-ফ্যুগ নামক পণ্ডিত তাকে শ্রমণের শপথ প্রদান করেন। এরপর তিনি ছোস-র্জে-রা-ছেন-পা  এবং র্বা-স্তোন-য়োন-তান-দ্পাল-ব্জাং-পো  নামক বিহারের নিকট মধ্যমক, প্রজ্ঞাপারমিতা ও প্রমাণ সম্বন্ধে ছয় বছর ধরে অধ্যয়ন করেন। তার যখন সতেরো বছর বয়স, সেই সময় তাকে য়োন-তান-ছোস-র্গ্যাল  মধ্যমক এবং দ্পাল-ল্দান-ত্শুল-খ্রিম্স-র্গ্যাল-ম্ত্শান  বিনয় ও গুহ্যসমাজতন্ত্র সম্বন্ধে শিক্ষাদান করেন। তার অন্যান্য উল্লেখযোগ্য শিক্ষক ছিলেন মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান নামক দ্বিতীয় ঙ্গোর-ছেন এবং গ্ত্সাং-স্ম্যোন-হেরুকা নামক বিখ্যাত বৌদ্ধ সাধক। ১৪৭৭ খ্রিষ্টাব্দে কুন-দ্গা'-দ্বাং-ফ্যুগ, র্বা-স্তোন-য়োন-তান-দ্পাল-ব্জাং-পো, য়োন-তান-ছোস-র্গ্যাল  এবং ব্কা-ব্চু-পা-সাংস-র্গ্যাস-র্গ্যাল-ম্ত্শান  তাকে ভিক্ষুর শপথ দান করেন।
পরবর্তী জীবন ও রচনা
ভিক্ষু হওয়ার কিছুদিন পরেই তাকে থুব-ব্স্তান-দার-র্গ্যাল-গ্লিং বৌদ্ধবিহারের প্রধান হিসেবে নির্বাচিত করা হয় ও ঐ পদে তিনি বারো বছর থাকেন। এই সময়কালেই ১৪৮২ খ্রিষ্টাব্দে তিনি কুন-দ্গা'-র্গ্যাল-ম্ত্শান-দ্পাল-ব্জাং-পো নামক ষষ্ঠ সা-স্ক্যা-খ্রি-'দ্জিন রচিত ৎশাদ-মা-রিগ্স-পা'ই-গ্তের গ্রন্থের ওপর দুইখানি টীকাভাষ্য রচনা করেন। ১৪৮৯ খ্রিষ্টাব্দে তিনি কুন-দ্গা'-র্গ্যাল-ম্ত্শান-দ্পাল-ব্জাং-পো রচিত স্দোম-গ্সুম-রাব-দ্ব্যে  গ্রন্থের ওপর একটি টীকাভাষ্য রচনা করেন, যার ফলে তার ভ্রাতা ও মুস্তাং রাজ্যের রাজা ত্শাং-পা-ব্ক্রা-শিস-ম্গোনের  সঙ্গে তার মতাদর্শগত বিরোধ দেখা দেয়। এরফলে ১৪৯৩ খ্রিষ্টাব্দে তিনি তিব্বত চলে যেতে বাধ্য হন। তিব্বতে ঙ্গোর-এ-বাম-ছোস-ল্দান বৌদ্ধবিহারে দ্কোন-ম্ছোগ-'ফেল-বা নামক সপ্তম ঙ্গোর-ছেনকে শিক্ষাদান করেন এবং 'জাম-পা'ই-র্দো-র্জেকে শিক্ষার্থীর শপথ দান করেন। এই সময় তার ভাইয়ের মৃত্যু হলে তিনি মুস্তাং ফিরে যান, কিন্তু ১৫০৫ খ্রিষ্টাব্দের ৬ই ও ৭ই জুন তারিখের ৮.২ তীব্রতার ভূমিকম্পে দক্ষিণ তিব্বত ও মুস্তাং বিধ্বস্ত হলে তিনি পুনরায় তিব্বত যাত্রা করেন। এই সময় তিনি গো-রাম্স-পা-ব্সোদ-নাম্স-সেং-গে নামক ষষ্ঠ ঙ্গোর-ছেনের জীবনী রচনা করেন। তার উল্লেখযোগ্য শিষ্য ছিলেন ল্হা-ম্ছোগ-সেং-গে নামক নবম ঙ্গোর-ছেন, দ্কোন-ম্ছোগ-ল্হুন-গ্রুব নামক দশম ঙ্গোর-ছেন এবং কুন-দ্গা'-গ্রোল-ম্ছোগ নামক জো-নাং বৌদ্ধবিহারের চব্বিশতম প্রধান। ১৫২৭ খ্রিষ্টাব্দে তিনি কুন-দ্গা'-র্গ্যাল-ম্ত্শান-দ্পাল-ব্জাং-পো রচিত ম্খাস-পা-র্নাম-'জুগ-পা'ই-স্গো  নামক গ্রন্থের ওপর টীকাভাষ্য রচনা করেন। এছাড়াও তিনি দুই শত আটান্নটি গ্রন্থ রচনা করেন।
আদিনাথ মন্দির
আদিনাথ মন্দির বাংলাদেশের বিখ্যাত অন্যতম হিন্দু মন্দির। এটি বাংলাদেশের উপকূলীয় শহর কক্সবাজার থেকে ১২ কিমি দূরের দ্বীপ মহেশখালীতে অবস্থিত। হিন্দু সম্প্রদায়ের দেবতা দেবাদিদেব মহাদেবের নামানুসারে এ মন্দির প্রতিষ্ঠিত হওয়ায় মন্দিরটি শিব মন্দিরও নামেও বহুল প্রচলিত।
অবস্থান
কক্সবাজার জেলার মহেশখালী উপজেলার গোরকঘাটা ইউনিয়নের ঠাকুরতলা গ্রামে এই মন্দিরটি অবস্থিত, যা সমুদ্র-সমতল থেকে প্রায় ৮৫.৩ মিটার উঁচুতে। এই মন্দিরটি মৈনাক পাহাড়ের চূড়ায় নির্মিত, যা সমতল থেকে ৬৯টি সিঁড়ি ভেঙে উঠতে হয়।  আদিনাথের অপর নাম মহেশ। এই মহেশের নামানুসারে মহেশখালী।
সংক্ষিপ্ত ইতিহাস
আদিনাথের গোড়াপত্তন কয়েক হাজার বৎসর পূর্বে ত্রেতাযুগে। এর একটি ঐতিহাসিক সত্যতা রয়েছে যা হিন্দু ধর্মগ্রন্থ, রামায়ণ, পুরাণ ও ঐতিহাসিকদের বর্ণনা থেকে জানা যায়। ত্রেতাযুগে রাম-রাবণের যুদ্ধের কথা ধর্মগ্রন্থে পাওয়া যায়। রাবণ লঙ্কা যুদ্ধে রামের সঙ্গে জয়লাভের জন্য দেবাদিদেব মহাদেবের কাছে অমরত্ব বর প্রার্থনা করেন। মহাদেব এসময় কৈলাসে ধ্যানমগ্ন ছিলেন। তিনি রাবণের আরধনায় সন্তুষ্ট হয়ে তাকে অভীষ্ট সাধনে বর দান করেন এবং শর্ত দেন শিবরূপী উর্ধমুখী শিবলিঙ্গ কে কৈলাস হতে বহন করে লঙ্কায় নিয়ে যেতে হবে এবং পথিমধ্যে কোথাও রাখা যাবে না। যদি রাখা হয় তবে মহাদেব সেই স্থানেই অবস্থান নেবেন এবং রাবণের অভীষ্ট সাধন হবেনা। শর্তানুসারে রাবণ শিবলিঙ্গ বহন করে লঙ্কার উদ্দেশ্য গমন করেন তবে পথিমধ্যে প্রাকৃতিক কর্ম সম্পাদনের লক্ষ্যে বর্তমান মহেশখালীর মৈনাক পর্বতে থামতে বাধ্য হন। পরবর্তীতে শর্তানুসারে রাবণ শিবলিঙ্গ পূনরায় উঠাতে ব্যর্থ হন এবং মহাদেব এই মৈনাক শিখরেই অবস্থান গ্রহণ করেন।
শ্রী শ্রী আদিনাথ এর আবিষ্কার সর্ম্পকে স্থানীয়ভাবে একটি জনশ্রুতি রয়েছে। এলাকাবাসীর মতানুসারে এই তীর্থ আবিস্কৃত এবং মর্যাদা পায় নূর মোহাম্মদ শিকদার নামক একজন সচ্ছল মুসলিম ধর্মালম্বীর মাধ্যমে। তিনি লক্ষ্য করেন তার একটি গাভী হঠাৎ দুগ্ধদান বন্ধ করে। এ ঘটনায় তিনি রাখালের উপর সন্ধিহান হন। রাখাল বিষয়টির কারণ অণুসন্ধানে রাত্রি বেলায় গোয়ালঘরে গাভীটিকে পাহারা দেওয়ার ব্যবস্থা করে দেখতে পায় গাভীটি গোয়ালঘর হতে বের হয়ে একটি কাল পাথরের উপর দাড়ায় এবং গাভীর স্তন হতে আপনা আপনি ঐ পাথরে দুধ পড়তে থাকে। দুধ পড়া শেষ হলে গাভীটি পূনরায় গোয়ালঘরে চলে যায়। রাখাল বিষয়টি নূর মোহাম্মদ শিকদার কে জানালে তিনি গুরুত্ব না দিয়ে গাভীটি বড় মহেশখালী নামক স্থানে সরিয়ে রাখেন। একদিন শিকদার স্বপ্নাদেশ পান গাভীটিকে সরিয়ে রাখলেও তার দুধ দেওয়া বন্ধ হবে না বরং সেখানে তাকে একটি মন্দির নির্মাণ ও হিন্দু জমিদারদের পুজোদানের বিষয়ে বলতে হবে। স্বপ্নানুসারে শিকদার সেখানে একটি মন্দির নির্মাণ করেন। মন্দিরের প্রধান পুরোহিতের মতানুসারে আদিনাথ মন্দিরই একমাত্র মন্দির যা, মুসলিম ধর্মালম্বী কর্তৃক প্রতিষ্ঠিত।
মৈনাক শিখরেই আদিনাথ মন্দিরের পাশে অষ্টাভূজারূপী দেবী দুর্গার একটি মন্দির রয়েছে। জনশ্রুতি রয়েছে নূর মোহাম্মদ শিকদারই অষ্টাভূজাকে সদূর নেপাল থেকে এখানে এনে প্রতিষ্ঠিত করার স্বপ্নাদেশ পান। পরবর্তীতে নাগা সন্ন্যাসী নামক একজন সাধক ১৬১২ সালে নেপালের ষ্টেট মন্দির থেকে অষ্টাভূজাকে চুরি করে আনার সময় ধরা পড়ে জেলবণ্দি ও বিচারের সম্মুখীন হন। বিচারের পূর্ব রাত্রিতে সন্ন্যাসী যোগমায়াবলে মহাদেবের কৃপা সান্নিধ্য লাভ করেন। মহাদেব অভয় বাণী প্রদান করেন এবং বিচারকের প্রশ্নের প্রেক্ষিতে ইচ্ছামোতাবেক উত্তর দিতে বলেন। পরের দিন বিচারকালে বিচারক প্রথমে নেপালের রাজা এর নিকট মূর্তির রং জানতে চাইলে রাজা কষ্টি পাথরের মূর্তি কাল রং বলে বর্ণনা দেন। একই প্রশ্ন সন্ন্যাসীকে করা হলে তিনি মূর্তির রং সাদা বলেন। পরবর্তীতে মূর্তি সকলের সম্মুখে উন্মোচন করে সাদা দেখা যায় এবং সন্ন্যাসীর পক্ষে রায় ঘোষণা করা হয়। রাজা প্রকৃত ঘটনা জানতে উদগ্রীব হলে সন্ন্যাসী তাকে বিস্তারিত বলেন। পরবর্তীতে রাজা যথাযথ মর্যাদার সহিত মৈনাক শিখরে শ্রী শ্রী আদিনাথ এর পাশে মন্দির নির্মাণ করে অষ্টভূজাকে প্রতিষ্ঠান করেন। মন্দির কমিটির তত্ত্বাবধায়কের মতে এখনও নেপাল সরকার মাঝে মধ্যে মন্দিরে যথাসাধ্য অণুদান দিয়ে থাকেন।
মূল আদিনাথ ও অষ্টাভূজা মন্দিরের পাশেই ভৈরব ও রাধা গোবিন্দ এর মন্দির রয়েছে।
মন্দিরের ব্যবস্থাপনা
মন্দিরের তত্ত্বাবধায়ক কমিটি কর্তৃক প্রকাশিত বুকলেট হতে জানা যায় নবাব আলীবর্দি খাঁন, দেওয়ান ব্রজ কিশোর লাল কানুনগোর প্রতিনিধি দেওয়ান কালিচরণের নয় বৎসরের কিশোর শরৎ চন্দ্র কে সঙ্গে নিয়ে এই দ্বীপে আসেন এবং দ্বীপটি ক্রয় করেন। পরবর্তীতে শরৎ চন্দ্র নাগা সন্ন্যাসীর সংস্পর্শে এসে দীক্ষা গ্রহণ করেন। তিনি তার জমিদারীর সকল সম্পত্তি ১৮৭৬ সালে শ্রী শ্রী আদিনাথ মন্দির এর নামে দেবত্তর সম্পত্তি হিসাবে উইল করে দেন। আদিনাথ দ্বৈত ব্যবস্থাপনা পুরী এ্যাক্ট অনুযায়ী মোহন্ত শাসনে ছিল। পরবর্তীতে মোহন্তদের বিরুদ্ধে অভিযোগ উঠলে ১৯১১ সন হতে এর ব্যবস্থাপনা সীতাকুন্ড স্রাইন কমিটির অধীনে ন্যাস্ত রয়েছে।
যাতায়াত ও আবাসিক ব্যবস্থা
কক্সবাজার জেলার কস্তুরী ঘাট অথবা ৬ নং ঘাট এলাকা হতে ট্রলার ও স্পিড বোর্ট যোগে মহেশখালী যাওয়া যায়। ট্রলারে প্রায় ১ ঘণ্টা ও স্পিড বোর্টে প্রায় ২০ মিনিট সময় লাগে। সকাল হতে সন্ধ্যা পর্যন্ত ট্রলার ও স্পিড বোর্ট পাওয়া যায়। এছাড়া কক্সবাজার জেলাধীন চকরিয়া উপজেলা সদর হতে ট্যাক্সি অথবা ব্যক্তিগত গাড়িযোগেও মহেশখালী যাওয়া যায়। মন্দিরে তীর্থ যাত্রীদের জন্য থাকার ব্যবস্থা রয়েছে। এছাড়া মহেশখালীতে মোটামুটি মানের থাকার হোটেল আছে। তবে একটু উন্নত পরিবেশে থাকতে চাইলে কক্সবাজার অথবা চকরিয়া তে থাকা যেতে পারে।
তালেবান বিদ্রোহ
থাম্ব|তাবিলান বিদ্রোহ সম্পর্কিত একটি বিস্তৃত আলোচনা ২০০১ সালে আফগানিস্তানে যুদ্ধের সময় ক্ষমতা থেকে পতনের পর থেকে তালেবান বিদ্রোহ শুরু হয়। তালেবান বাহিনী আফগান সরকারের বিরুদ্ধে, প্রেসিডেন্ট হামিদ কারজাইয়ের নেতৃত্বে, এবং পরবর্তীতে প্রেসিডেন্ট আশরাফ গনি ও মার্কিন নেতৃত্বাধীন জোটের বিরুদ্ধে লড়াই করেছে যা ন্যাটোর সকল সদস্যকে অন্তর্ভুক্ত করেছে। ২০২১ সালে তালেবানদের আক্রমণে আশরাফ গনি সরকারের পতন ঘটে।
পটভূমি
২০০১‌ সালে আফগানিস্তানে মার্কিন যুক্তরাষ্ট্রের আক্রমণের পর, তালেবান পরাজিত হয় এবং অনেক তালেবান যোদ্ধা আন্দোলন ত্যাগ করে অথবা পাকিস্তানের অভয়ারণ্যে ফিরে যায়। ২০০৩ সালের মে এবং জুন মাসে তালেবানের উচ্চপদস্থ কর্মকর্তারা আফগানিস্তান থেকে মার্কিন বাহিনীকে বিতাড়িত করার জন্য তালেবানদের পুনর্গঠিত এবং গেরিলা যুদ্ধের জন্য প্রস্তুত বলে ঘোষণা করেন। ওমর দাদুল্লাহর মতো তালেবান কমান্ডারদের পাঁচটি অপারেশনাল জোন বরাদ্দ করেন। দাদুল্লাহ জাবুল প্রদেশের দায়িত্ব গ্রহণ করেন।
২০০৪ সালের শেষের দিকে, তৎকালীন আত্মগোপনকারী তালেবান নেতা মোহাম্মদ ওমর "আমাদের দেশের সার্বভৌমত্ব ফিরে পেতে" "আমেরিকা ও তার পুতুল" (অর্থাৎ ট্রানজিশনাল আফগান সরকার বাহিনীর) বিরুদ্ধে বিদ্রোহ ঘোষণা করেন।
তালেবানরা বেশ কয়েক বছর পুনর্গঠনে কাটালেও তারা ২০০৬ সালে বিদ্রোহ অভিযান পুনরায় শুরু করে।
সংগঠন
২০১৮ সালের হিসাব অনুসারে, তালিবান চারটি ভিন্ন শুরা বা প্রতিনিধি পরিষদ নিয়ে গঠিত। প্রথমটি হল কোয়েটা শুরা । দুটি ছোট শুরা এর অধীনস্থ, হাক্কানি নেটওয়ার্ক (মিরান শাহ শুরা নামেও পরিচিত) এবং পেশোয়ার শুরা। পেশোয়ার শুরা ২০০৫ সালের মার্চ মাসে প্রতিষ্ঠিত হয়েছিল এবং এটি পূর্ব আফগানিস্তানে অবস্থিত। এর অধিকাংশ যোদ্ধা হিজব-ই-ইসলামী গুলবুদ্দিনের সাবেক সদস্য। হাক্কানি নেটওয়ার্ক ২০০৭ সালে কোয়েটা শুরা থেকে তার স্বায়ত্তশাসন ঘোষণা করে এবং ২০১৫ সালের আগস্টে পুনরায় যোগদান করে। পেশোয়ার শুরা ২০০৯ থেকে ২০১৬ পর্যন্ত স্বায়ত্তশাসিত ছিল।
দ্বিতীয় স্বায়ত্তশাসিত শুরা হল উত্তরের শুরা, যা বাদাখশান প্রদেশে অবস্থিত । তৃতীয়টি হল ইরানের পৃষ্ঠপোষকতা করা মাশহাদ শুরা এবং চতুর্থটি হল রসুল শুরা, যার নেতৃত্বে ছিলেন মুহাম্মদ রসুল; এটি ইসলামি আমিরাতের উচ্চ পরিষদ নামেও পরিচিত।
২০০১-২০০৬ পর্যন্ত তালেবান বিদ্রোহীদের পুনঃবিন্যাসের সময়কাল
থাম্ব| [[তালেবান|আফগানিস্তানে ২০০২-২০০৬ পর্যন্ত তালেবান-বিদ্রোহীদের বিস্তার সম্পর্কে বিস্তারিত মানচিত্র]] তোরা বোরা এবং অপারেশন অ্যানাকোন্ডার যুদ্ধের পর, তালেবান পরাজিত হয় এবং অনেক তালেবান যোদ্ধা আন্দোলন ত্যাগ করে অথবা পাকিস্তানের অভয়ারণ্যে ফিরে যায়, যেখানে তারা পুনরায় বিন্যাসের মাধ্যমে তাদের বিদ্রোহের প্রাথমিক পর্যায় শুরু করে।
রামধারী সিং দিনকর
রামধারী সিং দিনকর" (২৩শে সেপ্টেম্বর ১৯০৮ – ২৪শে এপ্রিল ১৯৭৪) একজন ভারতীয় হিন্দি কবি, প্রাবন্ধিক, দেশপ্রেমিক এবং শিক্ষাবিদ ছিলেন, যাঁকে অন্যতম গুরুত্বপূর্ণ হিন্দি কবি হিসাবে বিবেচনা করা হয়। ভারতের স্বাধীনতার পূর্বে রচিত তার জাতীয়তাবাদী কবিতার জন্য তাকে বিদ্রোহী কবি হিসাবে স্মরণ করা হয়। তার কবিতা  বীর রস দ্বারা উজ্জীবিত হয়েছে, এবং তার অনুপ্রেরণামূলক দেশাত্মবোধক রচনার জন্য তাকে  রাষ্ট্রকবি  ("জাতীয় কবি") হিসাবে প্রশংসিত করা হয়েছে। তার সময়কালে তিনি হিন্দি কবি সম্মিলনের একজন নিয়মিত কবি ছিলেন এবং রুশদের কাছে পুশকিন যেমন জনপ্রিয়, হিন্দি ভাষী কবিতা প্রেমীদের কাছে তিনি তেমনি জনপ্রিয় ও সংযুক্ত ছিলেন।
দিনকর ভারতীয় স্বাধীনতা সংগ্রামের প্রথমদিকে বিপ্লবী আন্দোলনকে সমর্থন করেছিলেন। পরে তিনি একজন গান্ধীবাদী হয়ে ওঠেন। তবে তিনি নিজেকে "খারাপ গান্ধীবাদী" বলতেন কারণ তিনি যুবকদের মধ্যে ক্রোধ ও প্রতিশোধের অনুভূতিকে সমর্থন করেছিলেন। তিনি 'কুরুক্ষেত্র' যুদ্ধকে ধ্বংসাত্মক বলে স্বীকার করেছিলেন। তবে যুক্তি দিয়েছিলেন যে এটি স্বাধীনতা রক্ষার জন্য প্রয়োজনীয় ছিল। তিনি তৎকালীন বিশিষ্ট জাতীয়তাবাদী যেমন রাজেন্দ্র প্রসাদ, অনুগ্রহ নারায়ণ সিনহা, শ্রী কৃষ্ণ সিনহা, রামবৃক্ষ বেনিপুরী এবং ব্রজ কিশোর প্রসাদের মত মানুষদের ঘনিষ্ঠ ছিলেন।
দিনকর তিনবার রাজ্যসভায় নির্বাচিত হয়েছিলেন এবং তিনি ৩রা এপ্রিল ১৯৫২ থেকে ২৬শে জানুয়ারি ১৯৬৪ পর্যন্ত ঐ সংসদের সদস্য ছিলেন। তিনি ১৯৫৯ সালে পদ্মভূষণ সম্মানে ভূষিত হন। ১৯৬০-এর দশকের গোড়ার দিকে তিনি ভাগলপুর বিশ্ববিদ্যালয়েরও (ভাগলপুর, বিহার) উপাচার্য ছিলেন।
জরুরী অবস্থার সময়, জয়প্রকাশ নারায়ণ রামলীলা ময়দানের এক সভায় এক লক্ষ লোকের সামনে দিনকরের একটি বিখ্যাত কবিতা আবৃত্তি করেছিলেন: সিংহাসন খালি করো কে জনতা আতি হ্যায় ("সিংহাসনটি খালি করো, জনতা আসছে")।
জীবনী
২৩শে সেপ্টেম্বর, ১৯০৮ সালে, ব্রিটিশ ভারতের বেঙ্গল প্রেসিডেন্সির অন্তর্গত সিমারিয়া গ্রামে, দিনকরের জন্ম হয় (এখন বিহার এর বেগুসরাই জেলায়)। তার পিতা মাতার নাম ছিল যথাক্রমে বাবু রবি সিং এবং মনরূপ দেবী। তার বিবাহ হয়েছিল বিহারের সমস্তিপুর জেলার তাবকা গ্রামে। ছাত্র হিসাবে তার প্রিয় বিষয় ছিল ইতিহাস, রাজনীতি এবং দর্শন। স্কুলে এবং পরে কলেজে তিনি হিন্দি, সংস্কৃত, মৈথিলী, বাংলা, উর্দু এবং ইংরেজি সাহিত্য পড়েন। দিনকর নিজে ইকবাল, রবীন্দ্রনাথ ঠাকুর, কিটস এবং মিলটন দ্বারা প্রভাবিত হয়েছিলেন এবং রবীন্দ্রনাথ ঠাকুরের রচনা বাংলা থেকে হিন্দিতে অনুবাদ করেন। ভারতের স্বাধীনতা আন্দোলন চলাকালীন জীবনের চাপ ও পাল্টা চাপের ফলাফলে কবি দিনকরের কাব্যিক ব্যক্তিত্ব রূপ নিয়েছিল। ৫ ফুট ১১ ইঞ্চি উচ্চতা, ঝকঝকে চেহারা, দীর্ঘ উচ্চ নাক, বড় কান এবং প্রশস্ত কপাল নিয়ে, তিনি একটি লক্ষণীয় চেহারার অধিকারী ছিলেন।
শিক্ষার্থী হিসাবে দিনকরকে দিনের পর দিন দিনগত সমস্যার সঙ্গে লড়াই করতে হয়েছিল, তার মধ্যে কিছু ছিল তাদের পরিবারের অর্থনৈতিক পরিস্থিতি সম্পর্কিত। যখন তিনি মোকামা উচ্চ বিদ্যালয়ের শিক্ষার্থী ছিলেন, তখন চারটাতে বিদ্যালয়ে ছুটি না হওয়া অবধি তার পক্ষে থাকা সম্ভব ছিল না। বাড়ি ফেরার স্টিমার ধরার জন্য মধ্যাহ্নভোজের বিরতির পরেই তাকে পড়া ছেড়ে চলে যেতে হত। ছাত্রাবাসে থাকার সামর্থ্য তার ছিল না, থাকতে পারলে তিনি পুরো সময় পর্যন্ত বিদ্যালয়ে উপস্থিত থাকতে পারতেন। যে ছাত্রের পায়ে জুতো নেই সে কীভাবে ছাত্রাবাসের বেতন দিতে পারে? পরে তার কবিতায় দারিদ্র্যের প্রভাব দেখা গিয়েছিল। এই পরিবেশেই দিনকর বড় হয়েছিলেন এবং কট্টরপন্থী দৃষ্টিভঙ্গির জাতীয়তাবাদী কবি হয়েছিলেন। ১৯২০ সালে দিনকর প্রথমবারের জন্য মহাত্মা গান্ধীকে দেখেছিলেন। প্রায় এই সময়েই, তিনি সিমারিয়ায় মনোরঞ্জন গ্রন্থাগার প্রতিষ্ঠা করেন। তিনি একটি হস্তলিখিত পত্রিকা সম্পাদনা করেছিলেন।
সৃজনী সংগ্রাম
যখন দিনকর তার কৈশোরে পা রেখেছেন, ততদিনে মহাত্মা গান্ধীর নেতৃত্বে ভারতীয় স্বাধীনতা আন্দোলন শুরু হয়ে গিয়েছিল। ১৯২৯ সালে,ম্যাট্রিক পরীক্ষার পরে, যখন তিনি ইন্টারমিডিয়েট পড়ার জন্য পাটনা কলেজে ভর্তি হন; তখন এই আন্দোলন আক্রমণাত্মক হয়ে উঠতে শুরু করে। ১৯২৮ সালে, যার বিরুদ্ধে দেশব্যাপী বিক্ষোভ অনুষ্ঠিত হচ্ছিল, সেই সাইমন কমিশন এসে পৌঁছোয়। পাটনাতেও বিক্ষোভ অনুষ্ঠিত হচ্ছিল এবং দিনকর শপথপত্রে স্বাক্ষর করেন। গান্ধী ময়দানের সমাবেশে হাজার হাজার লোকের জমায়েত হয়েছিল, সেখানে দিনকরও অংশ নিয়েছিলেন। সাইমন কমিশন এর বিরুদ্ধে প্রতিবাদের সময়, ব্রিটিশ সরকারের পুলিশ নির্লজ্জভাবে পাঞ্জাব কেশরী লালা লাজপত রায়কে লাঠিপেটা করে, তিনি আহত হয়ে পরে মারা যান। গোটা দেশে অশান্তি ছড়িয়ে পড়ে। এই আন্দোলনের কারণে দিনকরের যুবমন ক্রমশ কট্টরপন্থী হয়ে উঠতে থাকে। তার সংবেদনশীল প্রকৃতি কাব্যিক শক্তিতে ভরে ওঠে।
দিনকরের প্রথম কাব্যসংগ্রহ রেণুকা প্রকাশিত হয়েছিল ১৯৩৫ সালের নভেম্বর মাসে। বিশাল ভারত এর সম্পাদক বেনারসি দাস চতুর্বেদী লিখেছেন যে হিন্দি ভাষী লোকেদের রেণুকার প্রকাশনা উদযাপন করা উচিত। এই সময়ে, চতুর্বেদীজী সেবাগ্রাম এ গিয়েছিলেন। তিনি তার সাথে রেণুকার একটি অনুলিপি নিয়েছিলেন। অনুলিপিটি মহাত্মা গান্ধীকে দেওয়া হয়েছিল।
বিখ্যাত ইতিহাসবিদ ড. কাশী প্রসাদ জয়সওয়াল তাকে ছেলের মতো ভালোবাসতেন। দিনকরের কাব্যজীবনের প্রথম দিনগুলিতে জয়সওয়াল তাকে সর্ববিষয়ে সাহায্য করেছিলেন। ১৯৩৭ সালের ৪ আগস্ট জয়সওয়ালের মৃত্যু তরুণ কবির জন্য এক বিরাট আঘাত হয়ে এসেছিল। অনেক পরে হায়দ্রাবাদ থেকে প্রকাশিত একটি পত্রিকা কল্পনাতে তিনি লিখেছিলেন, "জয়সওয়ালজি আমার প্রথম প্রশংসক ছিলেন এটা আমার জন্য খুব ভাল বিষয় ছিল। এখন যখন আমি সূর্য, চাঁদ, বরুণ, কুবের, ইন্দ্র, বৃহস্পতি, শচী এবং ব্রাহ্মণীর ভালবাসা এবং উৎসাহকে উপলব্ধি করেছি, তখন স্পষ্টই বুঝতে পারছি যে এগুলির কোনওটিই জয়সওয়ালজির মতো ছিল না। যখন আমি তাঁর মৃত্যুর খবর শুনেছিলাম, আমার পৃথিবী অন্ধকার হয়ে উঠেছিল। আমি বুঝতে পারছিলাম না কি করতে হবে।" আসলে জয়সওয়ালজিই প্রথম ব্যক্তি যিনি দিনকরের কবিতায় ঐতিহাসিকবোধের প্রশংসা করেছিলেন।
লেখা
তার রচনাগুলি বেশিরভাগ 'বীর রস' বা 'সাহসী ধরন' এর, যদিও উর্বশী এর ব্যতিক্রম। তার কয়েকটি শ্রেষ্ঠ রচনা হল রশ্মিরথী এবং পরশুরাম কী প্রতীক্ষা। ভূষণের পর তিনিই বীর রসের সর্বকালের সেরা হিন্দি কবি হিসাবে প্রশংসিত।
আচার্য হাজারী প্রসাদ দ্বিবেদী লিখেছেন যে যাদের মাতৃভাষা হিন্দি ছিল না, তাদের মধ্যে তিনি খুব জনপ্রিয় ছিলেন এবং তিনি নিজের মাতৃভাষার প্রতি ভালবাসার প্রতীক ছিলেন। হরিবংশ রাই বচ্চন লিখেছিলেন যে তাকে যথাযথ সম্মান দিতে, তার চারটি ভারতীয় জ্ঞানপীঠ পুরস্কার পাওয়া উচিত - কবিতা, গদ্য, ভাষা এবং তার হিন্দির প্রতি সেবার জন্য। রামবৃক্ষ বেনিপুরী লিখেছেন যে দিনকর দেশের বিপ্লবী আন্দোলনের একটি কণ্ঠ। নামভর সিং লিখেছিলেন যে তিনি সত্যই তার বয়সের সূর্য ছিলেন।
তিনি সামাজিক ও রাজনৈতিক ব্যঙ্গকাহিনী লিখেছিলেন, যার লক্ষ্য ছিল আর্থ-সামাজিক বৈষম্য এবং সুবিধাবঞ্চিতদের শোষণ।
একজন প্রগতিশীল এবং মানবতাবাদী কবি হিসেবে, তিনি ইতিহাস এবং বাস্তবের কাছে সরাসরি পৌঁছোনো পছন্দ করেছিলেন এবং তার কবিতায় অলঙ্কারপূর্ণ রচনাশৈলীর সাথে তেজপূর্ণ বক্তৃতা মিশ্রিত হয়েছে। উর্বশীর মূলভাবটি আবর্তিত হয়েছে আধ্যাত্মিক তলে প্রেম, আবেগ এবং পুরুষ এবং মহিলার সম্পর্ককে ঘিরে, যা তাদের পার্থিব সম্পর্ক থেকে আলাদা।
তার কুরুক্ষেত্র রচনাটি মহাভারতের শান্তি পর্ব অবলম্বনে একটি আখ্যান কবিতা। এটি এমন এক সময়ে লেখা হয়েছিল যখন কবির মনে দ্বিতীয় বিশ্বযুদ্ধের স্মৃতি তাজা ছিল।
মহাভারতে যে ঘটনাগুলি কুরুক্ষেত্র যুদ্ধের পরিণতি দিয়েছিল, সেগুলি নিয়ে লেখা তার কবিতা কৃষ্ণ কি চেতাবনী। তার কবিতার একটি সংকলন সমধেনি, যেখানে কবির সামাজিক উদ্বেগ জাতির সীমা অতিক্রম করে প্রতিফলিত হয়েছে।
তার  রশ্মীরথী  হিন্দু মহাকাব্য মহাভারতের অন্যতম সেরা সংস্করণ হিসাবে বিবেচিত।
সংস্কৃতি কে চার অধ্যায়
ইতিহাস নিছক সত্যের সংকলন নয়। ইতিহাস একটি আদর্শগত দৃষ্টিকোণ থেকে রচিত হয়। কবি দিনকর স্বাধীনতা আন্দোলন থেকে উদ্ভূত মূল্যবোধের প্রসঙ্গে সংস্কৃতি কে চার অধ্যায় লিখেছিলেন। ইতিহাসের ক্ষেত্রে ঐতিহাসিকদের প্রচারিত জাতীয়তাবাদী দৃষ্টিভঙ্গি দিনকর সংস্কৃতির ক্ষেত্রে প্রস্তাবিত করেছিলেন। স্বাধীনতা আন্দোলনের প্রেক্ষাপটে যে মূল্যবোধগুলি বিকশিত হয়েছিল সেগুলি দিয়ে এই বইয়ের প্রেক্ষাপট নির্ধারিত হয়েছে। এই মূল্যবোধগুলি হল উপনিবেশবাদবিরোধী, ধর্মনিরপেক্ষতাবাদ এবং সংহত সংস্কৃতির ধারণা। এই বইটি এই মূল্যবোধগুলিকে ঘিরেই রচিত হয়েছে। দিনকর হলেন ভারতের সংস্কৃতির জাতীয়তাবাদী ইতিহাসবিদ।
বইটি চারটি বিশাল অধ্যায়ে বিভক্ত, প্রথম অধ্যায়ে, প্রাক-বৈদিক সময় থেকে বিংশ শতাব্দীর মাঝামাঝি সময় পর্যন্ত ভারতের সংস্কৃতির রূপ ও বিকাশ নিয়ে আলোচনা করা হয়েছে। দ্বিতীয় অধ্যায়ে, প্রাচীন হিন্দুধর্মের বিরুদ্ধে বিদ্রোহী হয়ে বৌদ্ধ এবং জৈন ধর্মের প্রসার হয়েছিল কীভাবে তা বিশ্লেষণ করা হয়েছে। তৃতীয় অধ্যায়ে, হিন্দু-মুসলিম সম্পর্কের উপর ইসলাম প্রভাবের পাশাপাশি হিন্দু সংস্কৃতি, যেমন – প্রকৃতি, ভাষা, শিল্প ও সংস্কৃতিতে ইসলামের প্রভাব আলোচনা করা হয়েছে। এই অধ্যায়ে ভক্তি আন্দোলন এবং ইসলামের মধ্যে পারস্পরিক সম্পর্কের একটি খুব প্রামাণিক অন্বেষণ উপস্থাপন করা হয়েছে। এই প্রসঙ্গে, ভারতের সংস্কৃতি কীভাবে একীভূত রূপ অর্জন করেছে তাও বিবেচিত হয়েছে। চতুর্থ অধ্যায়ে, ভারতে ইউরোপীয়দের আগমনকাল থেকেই শিক্ষার ঔপনিবেশিককরণ এবং হিন্দু ধর্ম ইত্যাদির সাথে খ্রিস্টান ধর্মের সংঘাতের এক বিস্তৃত বিবরণ দেওয়া হয়েছে। এই অধ্যায়ে ১৯ শতকের রেনেসাঁ সম্পর্কে অনুসন্ধানের পাশাপাশি, রেনেসাঁতে শীর্ষস্থানীয় নেতাদের অবদানগুলি ব্যাপকভাবে আলোচনা করা হয়েছে। এই অধ্যায়ের একটি প্রধান বৈশিষ্ট্য হল হিন্দু রেনেসাঁ এবং এর সাথে মুসলিম রেনেসাঁ ও তার সীমাবদ্ধতার একটি তথ্যবহুল বিবরণ উপস্থাপন করা হয়েছে।
দিনকর :
"বিভিন্ন জাতি, ভাষা এবং ধর্মের লোকদের মধ্যে আন্তঃ-মিশ্রণ এবং সাংস্কৃতিক সম্প্রীতির উদাহরণ অন্য কয়েকটি দেশেও উপলব্ধ (যেমন মেক্সিকো এবং প্রাচীন গ্রীস), তবে তা ভারতের মতো নয়। বিশ্বে মানুষের চারটি বর্ণ রয়েছে - সাদা, গমের বর্ণ যুক্ত, কালো এবং হলুদাভ – এবং চারটিই ভারতীয় জনগণের মধ্যে আন্তঃমিশ্রিত। এমনকি ভাষাতাত্ত্বিকভাবেও, সমস্ত প্রধান ভাষা থেকে জন্ম নেওয়া বিভিন্ন ভাষার মানুষ এদেশে একত্রে বাস করে। ধর্ম হিসাবে, শুরু থেকেই সমগ্র ভারত সর্বদা পৃথিবীর সমস্ত বড় ধর্মাবলম্বীদের কাছে একটি সমভূমি। ইংল্যান্ডের মানুষের অনেক আগেই ত্রিভাঙ্কুরের ভারতীয়রা খ্রিস্টান হয়েছিল, এবং সম্ভবত মুহাম্মাদ বেঁচে থাকাকালীনই মোপলাসদের মধ্যে ইসলাম ধর্মের প্রবেশ ঘটেছিল। একইভাবে, জোরোস্টারের অনুসারীরা দশম শতাব্দী থেকেই ভারতে বসতি স্থাপন করে আসছে। আরব মুসলমানরা যখন ইরান দখল করে সেখানে তাদের নিজস্ব ধর্ম প্রচার করতে শুরু করেছিল, সেখানকার পারসি সম্প্রদায় ইরান থেকে পালিয়ে এসে ভারতে বসতি স্থাপন করে। যখন ইহুদি মন্দিরগুলি রোমান অত্যাচারে ধ্বংস হতে থাকে, বহু ইহুদি তাদের ধর্মবিশ্বাস বাঁচাতে ভারতে পালিয়ে এসেছিল, এবং তখন থেকেই তারা দক্ষিণ ভারতে সুখে বসবাস করছে। সুতরাং, খ্রিস্টান, ইসলাম, ইহুদি এবং পারসি ধর্মাবলম্বীদেরও ভারতবর্ষের ওপর হিন্দুধর্ম বা বৌদ্ধধর্মাবলম্বীদের মত সমান দাবী আছে।"
ভারতের পূর্ববর্তী সম্মিলিত সাংস্কৃতিক অনুঘটক প্রক্রিয়ায় গঠন দিনকর প্রস্তাবিতভাবে চারটি সাংস্কৃতিক বিপ্লব এবং গুণগত প্রবণতার পণ্য হিসাবে অঙ্কিত করেছেন: (ক) আর্য-দ্রাবিড় (মঙ্গোলয়েড) জাতিগত সমষ্টি এবং ইন্দো-ইউরোপীয়/দ্রাবিড়িয়ান/(তিব্বত-বর্মা) ভাষাগত সংমিশ্রণ, আগ্রাসন এবং রূপান্তর; (খ) বৈদিক বা ব্রাহ্মণীয় মূলভিত্তিক বিশ্বদর্শন এবং জৈন, বৌদ্ধ, ভক্তি, শিখ, সুফি, এবং বিভিন্ন ধরনের নব্য-হিন্দু সংস্কার আন্দোলন; (গ) হিন্দু-মুসলিম সংঘর্ষ, যুগপৎ অবস্থান, এবং অভিস্রাবণ; এবং (ঘ) ভারত-ইউরোপ যোগাযোগ এবং ব্রিটিশ ঔপনিবেশিক ভারত বিজয়। দিনকরের ইতিহাস লিখনধারায় ভারতের সম্মিলিত সংস্কৃতির বিস্তৃত সর্বদিক পরিদর্শন এক হিসেবে ডারউইনীয় বিবর্তনবাদের প্রান্তস্থিত হয়ে আছে। দিনকরের কল্পনায় ভারতের ধারণা স্মরণ করিয়ে দেয় আমেরিকান অন্তর্ভুক্ত জাতীয়তাবাদের 'মেল্টিং পট' (গলিত পাত্র) গঠন।
প্রধান কাব্য রচনাসমগ্র
দিনকরের প্রথম প্রকাশিত কাব্য রচনাটি বিজয় সন্দেশ (১৯২৮)। তার অন্যান্য কাজগুলি হল:
মহিবুল্লাহকে খুন
মহিবুল্লাহ হত্যাকাণ্ড ২০১০ সালে আফগানিস্তানে বন্দী মহিবুল্লাহকে একজন মার্কিন সৈনিকের গুলিতে সংগঠিত হত্যাকাণ্ডকে বুঝায়। যিনি পরে দোষী সাব্যস্ত করেছিলেন এবং মার্কিন সামরিক বিচারক তাকে দোষী সাব্যস্ত করেছিলেন।
২০১০ সালের ১ই অক্টোবর "আফগানিস্তানের একটি মার্কিন ফাঁড়ির জেলের কক্ষে" বন্দী মহিবুল্লাহকে গুলি করে হত্যা করা হয়েছিল। প্রাইভেট ফার্স্ট ক্লাস ডেভিড লরেন্স বন্ধ দরজা খুলে এবং মহেবুল্লাহর কারাগারে প্রবেশের পরে গুলি করে হত্যা করা হয়েছিল। ফক্সনিউজের ওয়েবসাইট অনুসারে বন্দীকে "সন্দেহভাজন তালেবান কমান্ডার হিসাবে সেনা কর্মকর্তারা বর্ণনা করেছিলেন" ।
বিচার
মার্কিন সামরিক আদালতে পিএফসি লরেন্সকে মহিবুল্লাহর হত্যার দায়ে ২৫ মে, ২০১১ সালে সাড়ে বারো বছর কারাদণ্ড দেওয়া হয়েছিল।
সিরিরোজ দারাসুরিয়ং
সিরিরোজ দারাসুরিয়ং (ศิริโรจน์ ดาราสุริยงค์, জন্ম ১৩ জুলাই, ১৯৮৪, ব্যাংককে) একজন ট্র্যাক এবং ফিল্ড স্প্রিন্টার, যিনি থাইল্যান্ডের হয়ে আন্তর্জাতিক প্রতিযোগিতা করেন।
দারাসুরিয়ং বেইজিংয়ে ২০০৮ গ্রীষ্মকালীন অলিম্পিকে থাইল্যান্ডের প্রতিনিধিত্ব করেছিলেন। তিনি অপিনান সুকাফাই, সোমপোতে সুভানরাংশ্রী এবং সিত্তিচাই সুওনপ্রতীপের সাথে ৪x১০০ মিটার রিলেতে প্রতিদ্বন্দ্বিতা করেছিলেন। তারা হিটে ৩৯.৪০ সেকেন্ড সময় নিয়ে পঞ্চম স্থানে ছিলেন এবং বাদ পড়ে যান।
গোলাম হাসনায়েন
গোলাম হাসনায়েন নান্নু বাংলাদেশের সিরাজগঞ্জ জেলার রাজনীতিবিদ, আইনজীবী ও মুক্তিযোদ্ধা যিনি পাকিস্তান গণপরিষদ সদস্য ছিলেন। মুক্তিযোদ্ধে গুরুত্বপূর্ণ অবদানের জন্য বাংলাদেশ সরকার তাকে ২০২১ সালে একুশে পদক প্রদান করেন।
প্রাথমিক জীবন
গোলাম হাসনায়েন সিরাজগঞ্জের উল্লাপাড়ার পশ্চিমপাড়া গ্রামে জন্মগ্রহণ।
রাজনৈতিক ও কর্মজীবন
গোলাম হাসনায়েন পাবনা জেলা বারের জ্যেষ্ঠ আইনজীবী। ছাত্রলীগের মাধ্যমে তিনি রাজনীতি শুরু করেন। তিনি সিরাজগঞ্জ মহকুমা আওয়ামী লীগের সহসভাপতি ছিলেন। ১৯৭০ সালে তিনি পূর্ব পাকিস্তান প্রাদেশিক পরিষদ সদস্য (এমসিএ) নির্বাচিত হন। তিনি ৬ দফা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন।
সম্মাননা
গোলাম হাসনায়েন বিভিন্ন পুরস্কার ও সম্মাননায় ভূষিত হয়েছেন:
রামিন রেযাইয়ান
রেযাইয়ান ২০১৫ সালে ইরানের হয়ে আন্তর্জাতিক পর্যায়ে অভিষেক করেছেন; ইরানের জার্সি গায়ে তিনি এপর্যন্ত ৪৫ ম্যাচে ২টি গোল করেছেন।
প্রারম্ভিক জীবন
রামিন রেযাইয়ান সেমেস্কান্দি ১৯৯০ সালের ২১শে মার্চ তারিখে ইরানের সারিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
রেযাইয়ান কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১৩ই নভেম্বর তারিখে ঘোষিত ইরানের ২৫ সদস্যের চূড়ান্ত দলে স্থান পেয়েছেন।
সাডোয়েল
<templatestyles src="Module:Infobox/styles.css"> Sądowel হল দক্ষিণ-পশ্চিম পোল্যান্ডের ওয়াসোস কমিউনিটি, গোরা কাউন্টি, লোয়ার সিলেসিয়ান ভয়েভডশিপ- এর একটি বসতি ।
১৯৭৫ থেকে ১৯৯৮ পর্যন্ত গ্রামটি লেসজনো ভয়েভোডেশিপে ছিল।
ভারতে ধর্মহীনতা
ভারতবর্ষে নাস্তিক্যবাদ ও অজ্ঞাতবাদের দীর্ঘ ইতিহাস রয়েছে যা শ্রমন আন্দোলনের মাধ্যমে বিকাশ লাভ করে। জৈন ধর্ম, বৌদ্ধ ধর্ম এবং হিন্দু ধর্মের মতো বেশিরভাগ ভারতীয় ধর্মের মতবাদে নাস্তিকতাকে গ্রহণযোগ্যতা দেয়া হয়। ভারত কয়েকজন উল্লেখযোগ্য নাস্তিক রাজনীতিবিদ ও সমাজ সংস্কারক জন্ম দিয়েছে। ভারতের ২০১১ সালের আদমশুমারি অনুসারে, ৯৯.৭৬% ভারতীয় যেকোন একটি ধর্মের অনুসারী হিসেবে চিহ্নিত হয়েছেন, যেখানে ০.২৪% তাদের ধর্মীয় পরিচয় প্রকাশ করেন নি।  ২০১২ সালের উইন-গ্যালাপ গ্লোবাল ইনডেক্স অফ রিলিজিয়ন অ্যান্ড নাস্তিকতার প্রতিবেদনের মতে, ৮১% ভারতীয় ধর্মাবলম্বী, ১৩% ধর্মহীন, ৩% নাস্তিক, এবং ৩% অনিশ্চিত ছিলেন বা কোন প্রতিক্রিয়া দেখায়নি।
প্রাচীন ভারত
খ্রিস্টপূর্ব ষষ্ঠ শতাব্দীর (প্রাক-বুদ্ধ, প্রাক-মহাবীর) আগে ভারতে বেশ কয়েকটি শ্রমণ আন্দোলন বিদ্যমান ছিল বলে জানা যায়, যা ভারতীয় দর্শনে আস্তিক এবং নাস্তিক উভয় ঐতিহ্যকেই প্রভাবিত করেছিল। মার্টিন উইল্টশায়ার বলেন যে ভারতবর্ষে প্রত্যেকবুদ্ধ এবং শ্রাবক পর্যায়ের দুটি ধাপে শ্রমণ ঐতিহ্য বিকশিত হয়েছিল যার প্রথমটি ব্যক্তি পর্যায়ে এবং পরবর্তীতে শিষ্যদের আনুগত্য; এবং এভাবে বৌদ্ধ ও জৈন ধর্ম শেষ পর্যন্ত সাম্প্রদায়িক ভিত্তিতে আবির্ভূত হয়েছিল। উইল্টশায়ার বলেন, তাদের নিজস্ব মতবাদ তৈরি করতে এই ঐতিহ্যগুলি ইতিমধ্যে প্রতিষ্ঠিত ব্রাহ্মণ্যবাদী ধারণাগুলিতে আকৃষ্ট হয়েছিল।
দার্শনিক মতবাদ
ভারতীয় দর্শনে, হিন্দু দর্শনের ছয়টি প্রধান গোঁড়া (আস্তিক) মতবাদ রয়েছে- ন্যায়, বৈশিষিক, সাংখ্য, যোগ, মীমাংসা ও বেদান্ত, এবং পাঁচটি বড় প্রচলিত মতের বিরোধী (নাস্তিক) মতবাদ রয়েছে- জৈন, বৌদ্ধ, আজীবিক, অজান এবং চার্বাক দর্শন। চারটি সবচেয়ে প্রচলিত নাস্তিক মতবাদ, যা বেদের মতবাদকে প্রত্যাখ্যান করে সেগুলো হচ্ছে: জৈন ধর্ম, বৌদ্ধধর্ম, চার্বাক এবং আজীবিক।
বিশ্ব মূল্যবোধ জরিপ (২০০৬)
২০০৬-এ ডেন্টু কমিউনিকেশন ইনস্টিটিউট ইনক, জাপান গবেষণা কেন্দ্র (২০০৬) দ্বারা পরিচালিত, ওয়ার্ল্ড ভ্যালু সমীক্ষা অনুযায়ী, ৬.৬% ভারতীয় জানিয়েছেন যে তাদের কোনও ধর্ম নেই।
বিজ্ঞানীদের ধর্ম প্রসঙ্গে আন্তর্জাতিক জরিপ (২০১৪)
রাইস ইউনিভার্সিটির ইলাইন হাওয়ার্ড একলুন্ড পরিচালিত সমীক্ষায় দেখা গেছে যে: চলমান সমীক্ষায় যুক্তরাজ্যের ১,৫৮১ জন এবং ভারতের ১,৭৬৩ জন বিজ্ঞানীর উপর জরিপ চালানো হয়।
কুলটিয়া ইউনিয়ন
কুলটিয়া ইউনিয়ন বাংলাদেশের দক্ষিণ-পশ্চিমাঞ্চলীয় বৃহত্তর খুলনা বিভাগের জেলা যশোরের অন্তর্গত মণিরামপুর উপজেলার একটি ইউনিয়ন।
রথীন্দ্রকান্ত ঘটক চৌধুরী
রথীন্দ্রকান্ত ঘটক চৌধুরী (২৬ ডিসেম্বর ১৯২১ – ১৫ জুন ১৯৮৮) ছিলেন একজন বাংলাদেশী কবি, সাহিত্যিক, প্রাবন্ধিক, রবীন্দ্র গবেষক এবং সমাজকর্মী। বামপন্থায় বিশ্বাসী তিনি ব্রিটিশ সাম্রাজ্যবাদ, ধর্মের ভিত্তিতে দেশভাগের বিরোধী গণতান্ত্রিক আন্দোলনে, কৃষকদের তেভাগা আন্দোলনে, ভাষা আন্দোলনে, ১৯৭১ খ্রিস্টাব্দের মুক্তিসংগ্রামসহ প্রগতিশীল গণতান্ত্রিক আন্দোলনের সর্বত্রই সক্রিয় ছিলেন।
জন্ম ও প্রারম্ভিক জীবন
রথীন্দ্রকান্ত ঘটক চৌধুরীর জন্ম ১৯২১ খ্রিস্টাব্দের ২৬ ডিসেম্বর (১৩২৮ বঙ্গাব্দের ১১ পৌষ) অবিভক্ত বাংলার তৎকালীন ঢাকা জেলার কলাগাছিয়া থানার অধুনা শরীয়তপুর জেলার পালং থানার দক্ষিন বালুচর গ্রামে। পিতা ছিলেন জমিদার সূর্যকান্ত ঘটক চৌধুরী এবং মাতা রত্নাবালা দেবী। তার পিতামহ রজতকান্ত ঘটক চৌধুরী পূর্বে নডিয়া থানার রাজনগরে বসবাস করতেন। পরে পালং-এর জমিদার হন এবং ওকালতি করতেন। রথীন্দ্রকান্ত তার পিতামাতার নয়টি সন্তানের তৃতীয় সন্তান ছিলেন। তার বিদ্যালয়ের পাঠ শুরু হয় তুলাসার গুরুদাস উচ্চ ইংরেজী বিদ্যালয়ে। ১৯৩৯ খ্রিস্টাব্দে তিনি প্রবেশিকা পরীক্ষা পাশ করেন। প্রবেশিকা পাশের পর তিনি তার অগ্রজ রথীন্দ্রকান্তের ন্যায় শান্তিনিকেতনে চলে যান। সেখান থেকে ১৯৪১ খ্রিস্টাব্দে আই. এ পাশের পর ভরতি হন কলকাতার  বিদ্যাসাগর কলেজে এবং বি. এ পাশ করেন।
রাজনৈতিক আন্দোলনে ক্রিয়াকলাপ
ছাত্রাবস্থায় তিনি ব্রিটিশ বিরোধী আন্দোলনে সক্রিয়ভাবে যুক্ত হন। ‘'অনুশীলন সমিতি’'-র সদস্য ছিলেন। ১৯৪৩ খ্রিস্টাব্দে কমিউনিস্ট পার্টিতে যোগ দেন। অবিভক্ত বাংলায় 'প্রগতি লেখক ও শিল্পী সংঘ'-র সক্রিয় কর্মীও ছিলেন তিনি। ১৯৪৪ খ্রিস্টাব্দে তিনি ফরিদপুর জেলার সংগঠক এবং ১৯৪৭ খ্রিস্টাব্দে ওই জেলা কমিটির সদস্যপদ লাভ করেন। ১৯৪৫ খ্রিস্টাব্দ হতে ১৯৪৭ খ্রিস্টাব্দ পর্যন্ত তিনি ও শান্তি সেন তে-ভাগা আন্দোলনে গুরুত্বপূর্ণ ভূমিকা পালন করেন।
কর্মজীবন
রথীন্দ্রকান্ত ১৯৪৫ খ্রিস্টাব্দে চকন্দী হাই স্কুলে শিক্ষকতা দিয়ে কর্মজীবন শুরু করেন। স্বাধীনতা লাভ আর দেশ বিভাগের পর ১৯৪৮ খ্রিস্টাব্দে তার বাড়িতে পুলিশি তল্লাশি শুরু হলে তিনি কলকাতায় চলে আসেন এবং যোগদান করেন স্বর্ণকমল ভট্টাচার্যের "অগ্রণী" পত্রিকায়। কিছুদিন কলকাতায় অবস্থান করার পর ১৯৫০ খ্রিস্টাব্দে নিজের গ্রামে ফিরে আসেন এবং পালং হাই স্কুলে অস্থায়ী শিক্ষক হিসাবে যোগ দেন। ১৯৫৪ খ্রিস্টাব্দে তুলাসার গুরুদাস উচ্চ বিদ্যালয়ে যোগ দিয়ে শিক্ষকতা করেন ১৯৬০ খ্রিস্টাব্দ পর্যন্ত।
সমাজ সেবায় ও বাংলা সংস্কৃতিতে ভূমিকা
দ্বিতীয় বিশ্বযুদ্ধের পরবর্তী সময়ে দাঙ্গাকবলিত ও দুর্ভিক্ষপীড়িত বাংলার হিন্দু-মুসলমান ঐক্য রক্ষার্থে, মজুতদারের অবৈধ কাজ বন্ধ করতে, লঙ্ঘনের আয়োজনে, চিকিৎসা সেবা প্রদানের বিভিন্ন কাজে লিপ্ত ছিলেন।
শরীয়তপুর মহকুমা (১৯৭৭ খ্রিস্টাব্দের ১ নভেম্বর গঠিত) এবং পরবর্তীতে শরীয়তপুর জেলা ১৯৮৪ খ্রিস্টাব্দের ১ মার্চ গঠিত) গঠনে তিনিই নেতৃত্ব দেন।
বিভিন্ন সময়ের গণতান্ত্রিক আন্দোলনে সক্রিয়তার পাশাপাশি তিনি বাংলা ভাষা আন্দোলনেও নেতৃত্বদান করেছেন। বাংলাদেশের সাংস্কৃতিক ক্ষেত্রে তার যথেষ্ট অবদান ছিল। ১৯৫৭ খ্রিস্টাব্দে ঢাকা বেতার কেন্দ্রে প্রথম 'লোকসংগীত উৎসব' প্রবর্তনের অন্যতম উদ্যোক্তা ছিলেন তিনি। কথিকা পাঠের মাধ্যমের তিনিই সূচনা করেছিলেন সেই উৎসবের এবং পরবর্তীতে বিভিন্ন সময়ে বেতারে লোককবি সংক্রান্ত কথিকা প্রদান করেছেন। লালন ফকির, গগন হরকরা, কাঙাল হরিনাথ প্রমুখ বাংলার লোকশিল্পীদের  নিয়ে তিনি যেমন গবেষণা করেছেন, তেমনই বাংলার ভাওয়াইয়া, কবিগান, জারিগান, মুর্শিদী-ভাটিয়ালি প্রভৃতির গানকে জনপ্রিয় করে তার উদ্যম ছিল অসামান্য।
রবীন্দ্র গবেষক
রথীন্দ্রকান্তের পরিবারের সকলেই রবীন্দ্র অনুরাগী ছিলেন। ১৯৬১ খ্রিস্টাব্দে ঢাকায় রবীন্দ্র শতবার্ষিকী অনুষ্ঠান আয়োজনে মুখ্য ভূমিকা নিয়েছিলেন তার পিতা সূর্যকান্ত। রথীন্দ্রকান্ত রবীন্দ্রনাথ ঠাকুরের স্নেহধন্য ছিলেন। শান্তিনিকেতনে অধ্যয়ন কালে তিনি কবিগুরুর সঙ্গ লাভ করেছিলেন। শান্তিনিকেতনের সাহিত্যসংস্থা সাহিত্যিকা-র সম্পাদক হিসাবে কৃতিত্বের পরিচয় দেন। ১৯৪০ খ্রিস্টাব্দে  কবির সভাপতিত্বে সাহিত্য সভায় রথীন্দ্রনাথ স্বরচিত কবিতা পাঠ করেন। রথীন্দ্রকান্ত রবীন্দ্রনাথের দুষ্প্রাপ্য কবিতার আবিষ্কার ও  রবীন্দ্র গবেষক হিসাবে উভয় বাংলার বিশেষ খ্যাতি অর্জন করেছিলেন। রবীন্দ্রনাথের শেষ শ্রদ্ধাবাসরের সম্মাননাপত্র রচনা ও পাঠ করার দায়িত্ব পালন ছিল তার সাহিত্যকীর্তির উদাহরণ। শান্তিনিকেতনে তার শিক্ষা জীবনের স্মৃতি নিয়ে তিনি রচনা করেন  রবীন্দ্র তরুমূলে। গ্রন্থটি অবশ্য তার মৃত্যুর পর ১৯৮৮ খ্রিস্টাব্দে 'রবীন্দ্র সঙ্গীত সম্মিলন' পরিষদ কর্তৃক প্রকাশিত হয়।
সাহিত্যকর্ম
রথীন্দ্রকান্ত ঘটক চৌধুরী বিভিন্ন পত্র-পত্রিকায় অসংখ্য কবিতা, ছোটগল্প, প্রবন্ধ নাটক ইত্যাদি রচনা করেছেন। তার রচিত ও প্রকাশিত গ্রন্থ ছয়টি। সেগুলি গ্রন্থগুলি হল-
তার অনেক লেখা এখনও অপ্রকাশিত ও অগ্রন্থিত রয়ছে।
তথ্যসূত্র
বিষয়শ্রেণী:১৯২১-এ জন্ম বিষয়শ্রেণী:১৯৮৮-এ মৃত্যু বিষয়শ্রেণী:শরীয়তপুর জেলার ব্যক্তি বিষয়শ্রেণী:বাঙালি কবি
শুসাকু নিশিকাওয়া
শুসাকু নিশিকাওয়া (西川 周作, Shusaku Nishikawa; জন্ম: ১৮ জুন ১৯৮৬) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব উরাওয়া রেড ডায়মন্ডস এবং জাপান জাতীয় দলের হয়ে গোলরক্ষক হিসেবে খেলেন।
২০০৫ সালে, নিশিকাওয়া জাপান অনূর্ধ্ব-২০ দলের হয়ে জাপানের বয়সভিত্তিক পর্যায়ে অভিষেক করেছিলেন। প্রায় ৫ বছর যাবত জাপানের বয়সভিত্তিক দলের হয়ে খেলার পর, তিনি ২০০৯ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি সর্বমোট ৩১ ম্যাচে অংশগ্রহণ করেছেন।
প্রারম্ভিক জীবন
শুসাকু নিশিকাওয়া ১৯৮৬ সালের ১৮ই জুন তারিখে জাপানের ওওইতা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
নিশিকাওয়া জাপান অনূর্ধ্ব-২০ এবং জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন। ২০০৫ সালের ১০ই জুন তারিখে তিনি ২০১৫ ফিফা অনূর্ধ্ব-২০ বিশ্বকাপে নেদারল্যান্ডস অনূর্ধ্ব-২০ দলের বিরুদ্ধে ম্যাচে জাপান অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। জাপানের বয়সভিত্তিক দলের হয়ে তিনি প্রায় ৫ বছরে ১২ ম্যাচে অংশগ্রহণ করেছেন।
২০০৯ সালের ৮ই অক্টোবর তারিখে, ২৩ বছর, ৩ মাস ও ২০ দিন বয়সে, বাম পায়ে ফুটবল খেলায় পারদর্শী নিশিকাওয়া হংকংয়ের বিরুদ্ধে অনুষ্ঠিত ২০১১ এএফসি এশিয়ান কাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৩৫ নম্বর জার্সি পরিধান করে খেলেছিলেন। ম্যাচটি জাপান ৬–০ গোলের ব্যবধানে জয়লাভ করেছিল। জাপানের হয়ে অভিষেকের বছরে নিশিকাওয়া সর্বমোট ১ ম্যাচে অংশগ্রহণ করেছেন।
প্লাস্টিড
thumb|300px|উদ্ভিদকোষে প্লাষ্টিড প্লাস্টিড' (গ্রীক: πλαστός) হলো ঝিল্লি-আবদ্ধ অঙ্গাণু৷ এটি উদ্ভিদ কোষে পাওয়া যায় এবং কিছু ইউক্যারিওটিক জীবেও পাওয়া যায়। এরা এন্ডোসাইম্বিয়টিক সায়ানোব্যাকটেরিয়া হিসাবে বিবেচিত হয়৷ প্লাস্টিড আর্নস্ট হেকেল  আবিষ্কার করেছিলেন এবং তিনি তার নাম দিয়েছিলেন, তবে এ.এফ.ডব্লিউ শিম্পার প্রথম স্পষ্ট সংজ্ঞা দিয়েছিলেন।
কাজ
প্লাস্টিডের প্রধান কাজ খাদ্য প্রস্তুত করা, খাদ্য সঞ্চয় করা এবং উদ্ভিদ দেহকে বর্ণময় ও আকর্ষণীয় করা৷ বিভিন্ন ধরনের কীট প্রতঙ্গ কে আকৃষ্ট করে অর্থাৎ পরাগায়ণে সাহায্য করাই হলো প্লাস্টিডের কাজ। এছাড়া ক্লোরোপ্লাস্ট সবুজ রঙের হয়ে থাকে।ক্লোরোপ্লাস্টের ভিতর ক্লোরোফিল থাকে যা উদ্ভিদের সালোকসংশ্লেষনে সাহায্য কারে।
উদ্ভিদ
300px|থাম্ব থাম্ব|300px
উদ্ভিদে, প্লাস্টিডগুলোর বিভিন্ন অবস্থার মধ্যে পার্থক্য হতে পারে, তারা কোষে অবদানের জন্য কোন ফাংশন উপর নির্ভর করে। অবিচ্ছিন্ন প্লাস্টিডস (প্রোপ্লাস্টিডস) নিম্নলিখিত যে কোনো রূপে বিকাশ হতে পারে:
শেখ জায়েদ বিন সুলতান আল নাহিয়ান ট্রাস্ট বাংলাদেশ
শেখ জায়েদ বিন সুলতান আল নাহিয়ান ট্রাস্ট বাংলাদেশ একটি বাংলাদেশ সরকার পরিচালিত একটি কল্যাণমূলক ট্রাস্ট যা বাংলাদেশের বেশ কয়েকটি অনাথ আশ্রম পরিচালনার করে। এটি সমাজকল্যাণ মন্ত্রণালয়ের অধীনস্থ। ট্রাস্টের চেয়ারপার্সন হলেন সমাজ কল্যাণ মন্ত্রী নুরুজ্জামান আহমেদ।
ইতিহাস
১৯৮৪ সালের মে মাসে সংযুক্ত আরব আমিরাতের প্রেসিডেন্ট ও আবু ধাবির আমির জায়েদ বিন সুলতান আল নাহিয়ান বাংলাদেশ সফর করেন। সফরকালে তিনি এতিমখানা প্রতিষ্ঠার ইচ্ছা প্রকাশ করেন। তিনি ১৯৮৭ সালে বাংলাদেশে এতিমখানা পরিচালনার জন্য শেখ জায়েদ বিন সুলতান আল নাহিয়ান ট্রাস্ট বাংলাদেশ প্রতিষ্ঠা করেন। ট্রাস্টটি ১৯৯৩ সালে নির্মিত লালমনিরহাট জেলায় একটি এবং ১৯৮৭ সালে নির্মিত ঢাকার মিরপুরে নির্মিত আরেকটি অনাথ আশ্রম পরিচালনা করে। ট্রাস্টটি বাংলাদেশ সংযুক্ত আরব আমিরাত মৈত্রী কমপ্লেক্স থেকে প্রাপ্ত আয় দ্বারা অর্থায়ন করা হয়।